СТАТУТ И ПРАВИЛА ЗА РАБОТА

НА ОДИТНИЯ КОМИТЕТ НА „АКУМПЛАСТ“ АД

Настоящите Статут и правила за работа регламентират дейността на Одитния комитет на „АКУМПЛАСТ“ АД, ЕИК 124031674, наричано по–нататък Дружеството и са изготвени на основание на Закона за независимия финансов одит (ЗНФО) (Обн., ДВ, бр. 95 от 29.11.2016 г., изм., бр. 15 от 16.02.2018 г., в сила от 16.02.2018 г., бр. 17 от 26.02.2019 г., изм. и доп., бр. 18 от 28.02.2020 г., в сила от 28.02.2020 г., изм., бр. 28 от 24.03.2020 г., в сила от 13.03.2020 г.).

# СЪСТАВ И МАНДАТ НА ОДИТНИЯ КОМИТЕТ

1. Одитният комитет се избира от Общото събрание на акционерите (ОСА) на Дружеството по предложение на Съвета на директорите на Дружеството и се състои от 1 (един) член, който има функциите и на председател.
2. За членове на Одитния комитет могат да бъдат избирани лица за срок от 5 години, които отговарят на изискванията на ЗНФО.
3. Членът на Одитния комитет може да бъде преизбиран без ограничения.
4. Членът на Одитния комитет е външно и независимо от Дружеството лице.

# ФУНКЦИИ, ПРАВА И ЗАДЪЛЖЕНИЯ НА ОДИТНИЯ КОМИТЕТ И НЕГОВИТЕ ЧЛЕНОВЕ

1. **Одитният комитет изпълнява следните функции:**
	1. Информира органите на управление или контрол на Дружеството за резултатите от задължителния одит и пояснява по какъв начин задължителният одит е допринесъл за достоверността на финансовото отчитане, както и ролята на Одитния комитет в този процес.
	2. Наблюдава процеса на финансово отчитане и представя препоръки и предложения, за да се гарантира неговата ефективност.
	3. Наблюдава ефективността на вътрешната контролна система в Дружеството.
	4. Наблюдава ефективността на системата за управление на риска в Дружеството.
	5. Наблюдава ефективността на дейността по вътрешен одит по отношение на финансовото отчитане в Дружеството.
	6. Наблюдава задължителния одит на годишните финансови отчети на Дружеството, включително неговото извършване, като взема предвид констатациите и заключенията на Комисията за публичен надзор на регистрираните одитори (КПНРО) по прилагането на чл. 26, параграф 6 от Регламент (ЕС) № 537/2014;.
	7. Проверява и наблюдава независимостта на регистрираните одитори в съответствие с изискванията на глави шеста и седма от ЗНФО, както и с чл. 6 от Регламент (ЕС) № 537/2014, включително целесъобразността на предоставянето на услуги извън одита на Дружеството по чл. 5 от същия регламент.
	8. Отговаря за процедурата за подбор на регистрирания одитор и препоръчва назначаването му с изключение на случаите, когато Дружеството разполага или е избрало комисия за подбор.
2. **Одитният комитет има право да:**
	1. Изисква и получава свободен достъп до всякаква информация и документи, необходими за изпълнение на неговите функции и задължения.
	2. Разследва всички сигнали за нередности, свързани с осъществяване на неговите функции и задължения, като получава съдействие от членовете на Съвета на директорите и всички служители на Дружеството.
	3. Изисква и получава съдействие от членовете на Съвета на директорите и служителите на Дружеството при изпълнение на дейността му, като посочените лица са длъжни да му предоставят в разумни срокове поисканата от него информация.
	4. Да изисква от Съвета на директорите на Дружеството да му осигури достатъчно ресурси за ефективно изпълнение на функциите и задълженията му.
3. **Одитният комитет има задължение да:**
	1. Уведомява КПНРО, както и органите на управление или контрол на предприятието за всяко дадено одобрение по чл. 64, ал. 3 и чл. 66, ал. 3 от ЗНФО в 7-дневен срок от датата на решението.
	2. Извършва периодични прегледи на дейностите, свързани с неговите функции.
	3. Отчита дейността си пред ОСА веднъж годишно заедно с приемането на годишния финансов отчет.
	4. Да изготвя и чрез своя председател да предоставя на КПНРО в срока предвиден в ЗНФО годишен доклад за дейността си; докладът се изготвя по форма и със съдържание съгласно приета от КПНРО наредба.
	5. Да представя препоръки и предложения, за да се гарантира ефективността на процеса на финансово отчитане.
	6. При постъпване на информация и данни касаещи функциите и задълженията му, да гарантира тяхното изпълнение и независимост.
	7. Уведоми незабавно Съвета на директорите на Дружеството за всички обстоятелства, които са от съществено значение за Дружеството и биха допринесли за предотвратяване на грешки, злоупотреби или измами, и които са станали известни при осъществяване на неговите задължения.
4. **Членовете на Одитния комитет имат задължение да:**
	1. Пазят фирмената и търговската тайна на Дружеството и да не разпространяват сведенията и фактите, които са им станали известни при изпълнение на функциите, както и да не ги използват за свое или чуждо облагодетелстване. Това задължение те са длъжни да изпълняват и след като престанат да бъдат членове на Одитния комитет.
	2. Не разгласяват данни за финансовото състояние на Дружеството, на свързаните му лица, както и на неговите контрагенти преди тяхното оповестяване по реда на закона.
	3. Уведомят незабавно Съвета на директорите на Дружеството, в случай че престанат да отговарят на изискванията на ЗНФО и/или са възникнали обстоятелства за потенциален конфликт на интереси и/или може да възникне съмнение относно тяхната независимост при изпълнение на дейността им.

# ВЗАИМООТНОШЕНИЯ НА ОДИТНИЯ КОМИТЕТ С РЕГИСТРИРАНИЯ ОДИТОР НА ДРУЖЕСТВОТО

1. Регистрираният одитор на Дружеството докладва на Одитния комитет по основните въпроси, свързани с изпълнението на одита, като обръща внимание на съществените слабости в системите за вътрешен контрол, вътрешен одит и управление на риска на Дружеството във връзка с процеса на финансово отчитане.
2. Регистрираният одитор на Дружеството представя пред Одитния комитет ежегодна декларация за своята независимост от Дружеството.
3. Регистрираният одитор на Дружеството информира ежегодно Одитния комитет за всички други услуги, предоставяни на Дружеството извън одита.
4. Регистрираният одитор на Дружеството обсъжда с Одитния комитет заплахите за неговата независимост и предпазните мерки, приложени за смекчаване на тези заплахи, съгласно документираното от регистрираните одитори в изпълнение на чл. 54 от ЗНФО.
5. Регистрираният одитор има право да присъства на заседанията на Одитния комитет.

# ЗАСЕДАНИЯ НА ОДИТНИЯ КОМИТЕТ

1. Одитният комитет провежда редовни заседания най-малко веднъж в годината.

# ОРГАНИЗАЦИЯ НА ЗАСЕДАНИЯТА, РЕШЕНИЯ И ГЛАСУВАНЕ

1. Заседанията на Одитния комитет се провеждат в седалището на Дружеството или на друго място, посочено в от неговия Председател.
2. За заседанията на Одитния комитет се водят протоколи.
3. Протоколите съдържат най-малко: поредния номер на протокола, дата, дневен ред, решения.
4. Протоколите се подписват от председателя на Одитния комитет и от лицето, на което е възложено воденето на протокола.
5. Протоколите заедно с приложенията се съхраняват в седалището на Дружеството.

# ЗАКЛЮЧИТЕЛНИ РАЗПОРЕДБИ

1. Одитният комитет има правото да възлага извършване на външни експертизи, проучване и мнение на разноски на Дружеството, когато това е необходимо за изпълнение на неговите задължения.